CELEX: 62011TN0552
Language: sk
Date: 2011-10-24 00:00:00
Title: Vec T-552/11: Žaloba podaná 24. októbra 2011 — Lito Maieftiko Gynaikologiko kai Cheirourgico Kentro/Komisia

7.1.2012   
            
            
               SK
            
            
               Úradný vestník Európskej únie
            
            
               C 6/19
            
         Žaloba podaná 24. októbra 2011 — Lito Maieftiko Gynaikologiko kai Cheirourgico Kentro/Komisia
   (Vec T-552/11)
   2012/C 6/36
   Jazyk konania: gréčtina
   
      Účastníci konania
   
   
      Žalobca: Lito Maieftiko Gynaikologiko kai Cheirourgico Kentro (Atény, Grécko) (v zastúpení: E. Tzannini, advokát)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               vyhovel tejto žalobe,
            
         
               —
            
            
               zrušil napadnuté oznámenie o dlhu,
            
         
               —
            
            
               prihliadol na jeho tvrdenia, ak sa domnieva, že sumy, ktoré sú opísané v jeho vyjadrení zo 17. júna 2011 majú byť vrátené,
            
         
               —
            
            
               zrušil napadnutý akt tiež v jeho časti týkajúcej sa tretej platby, ktorá nebola zaplatená,
            
         
               —
            
            
               vykonal kompenzáciu súm prípadne nahraditeľných a súm, ktoré neboli nikdy zaplatené z titulu tretej platby prerušenej už päť rokov,
            
         
               —
            
            
               určil, že predmetná žaloba predstavuje skutočnosť prerušujúcu premlčanie práva na zaplatenie tretej platby,
            
         
               —
            
            
               zaviazal Komisiu na náhradu trov konania.
            
         
      Dôvody a hlavné tvrdenia
   
   Touto žalobou sa žalobca domáha zrušenia rozhodnutia Komisie obsiahnutého v oznámení o dlhu č. 3241109207 z 9. septembra 2011 a ktoré sa týka účasti žalobcu na výskumnom programe č. 510743 „WARD IN HAND“.
   Na podporu svojich tvrdení žalobca uvádza tieto žalobné dôvody:
   
               —
            
            
               zneužitie právomoci zo strany Európskej komisie, keďže z právneho hľadiska fiktívne asimilovala neposkytnutie časových výkazov s nedostatkom dodávok, čo predstavuje správanie v rozpore so zmluvou,
            
         
               —
            
            
               nedostatok odôvodnenia napadnutého oznámenia o dlhu a porušenie všeobecnej právnej zásady, podľa ktorej akt spôsobujúci ujmu musí obsahovať svoje odôvodnenie v samotnom texte, aby umožnilo kontrolu zákonnosti, keďže oznámenie o dlhu neobsahuje nijaké odôvodnenie,
            
         
               —
            
            
               nezohľadnenie dôkazov,
            
         
               —
            
            
               nesprávne právne posúdenie a nesprávne odôvodnenie, pretože žalovaná neprihliadla na skutkové tvrdenia žalobcu a odmietla ich zneužívajúcim spôsobom a bez odôvodnenia,
            
         
               —
            
            
               porušenie zásady legitímnej dôvery, pretože žalovaná zneužívajúcim spôsobom nezaplatila poslednú platbu programu žalobcovi a znemožnila celý jeho výskum päť rokov po skončení programu.